text: তুষার সিংহ (; ),হলো তিব্বতের স্বর্গীয়  প্রাণী। এটি তিব্বতের প্রতীক, তুষারাবৃত বরফের পর্বতশ্রেণী এবং হিমবাহকে উপস্থাপন করে। তাছাড়া এটি শক্তি, নির্ভীকতা, আনন্দ, পূর্বদিক এবং পৃথিবীর উপাদানগুলিরও প্রতীক হতে পারে। এটি তিব্বতের চারটি মর্যাদাশীল প্রতীকের মধ্যে একটি।
  
  এটি পর্বতমালার উপর বিচরণ করে,এবং সাধারণত সবুজের কাছাকাছি ফিরোজা রঙের কেশরের সাথে সাদা রঙ ব্যবহার করে চিত্রিত হয়। ১৫৯২ সালে প্রকাশিত "জার্নি টু দ্যা ওয়েস্ট" এ তুষার সিংহকে অন্যতম ইয়েকাই হিসাবে চিত্রিত করা হয়েছে।.
  
  তিব্বতের জাতীয় প্রতীক হিসাবে তুষার সিংহ 
  
   
  
  ১৯০৯ সাল থেকে ১৯৫৯ সাল পর্যন্ত একক তুষার সিংহ কিংবা তাদের একটি জুটি মুদ্রা, ডাকটিকিট, নোট এবং তিব্বতের জাতীয় পতাকায় তিব্বতের জাতীয় প্রতীক হিসাবে ব্যবহৃত হতো। দুটি তুষার সিংহের সাথে ডানদিকে প্রদর্শিত সংস্করণটি পুরানো সামরিক ব্যানারের ভিত্তিতে ১৩ তম দালাই লামার দ্বারা প্রবর্তিত হয়েছিল এবং এখনও নির্বাসিত তিব্বত সরকার ব্যবহার করে যাচ্ছে। পতাকাটি তুষার সিংহের পতাকা নামেই অধিকতর পরিচিত।
  
  তথ্যসূত্র
title: তুষার সিংহ